***Ո Ր Ո Շ ՈՒ Մ***

***Կատարողական վարույթը կասեցնելու մասին***

***« 19 » Հոկտեմբեր 2018թ. ք. Վանաձոր***

 *Հարկադիր կատարումն ապահովող ծառայության Լոռու մարզային բաժնի ավագ հարկադիր կատարող, արդարադատության կապիտան Դ.Մատինյանս, ուսումնասիրելով 19.10.2018թ.-ին վերսկսված թիվ 03922146 կատարողական վարույթի նյութերը.*

***Պ Ա Ր Զ Ե Ց Ի***

 *ՀՀ Լոռու մարզի ընդհանուր իրավասության դատարանի կողմից 07.04.2018թ.-ին տրված թիվ ԼԴ 4/1498/02/17 կատարողական թերթի համաձայն պետք է` Վահե Ֆրունզիկի Աղաջանյանից հօգուտ “Յունիբանկ” ԲԲԸ-ի բռնագանձել 2.259.354 ՀՀ դրամ և հաշվարկվող տոկոսներ: Համաձայն «Դատական ակտերի հարկադիր կատարման մասին» ՀՀ օրենքի 66 հոդվածի և 67-րդ հոդվածի 2-րդ մասի «ա» կետի՝ բռնագանձել բռնագանձման ենթակա գումարի 5%, որպես կատարողական գործողությունների կատարման ծախս:*

 *Պահանջատեր “Յունիբանկ” ԲԲԸ-ն գրավոր տեղեկացրել է, որ պարտավորության չափը 28.09.2018թ.-ի դրությամբ կազմում է 3.900.146 ՀՀ դրամ:*

 *Կատարողական գործողությունների կատարման ընթացքում արգելանք է կիրառվել Վահե Ֆրունզիկի Աղաջանյանի սեփականության իրավունքով պատկանող ՀՀ, Լոռու մարզ, գ.Շահումյան, 6-րդ փող., 4-րդ փակ., թիվ 8 հասցեում գտնվող անշարժ գույքի նկատմամբ, որը փորձագիտական եզրակացության համաձայն գնահատվել է 3.300.000 ՀՀ դրամ, որի հարկադիր էլեկտրոնային աճուրդի ներկայացման մեկնարկային գինը չի բավարարում կատարողական թերթի պահանջների կատարմանը: Միաժամանակ սահմանափակում է կիրառվել պարտապանին պատկանող “ՎԱԶ 2107” մակնիշի, 1995թ.-ի արտադրության, 34 RN 347 համարանիշի ավտոմեքենայի նկատմամբ, որը գտնվում է ամբողջությամբ ապակոմպլեկտավորված, կոռոզիայի ենթարկված, վթարված վիճակում, առկա է միայն թափքը / кузов /:*

 *Պարտապան Վահե Ֆրունզիկի Աղաջանյանին պատկանող բռնգանձման ենթակա այլ գույք , դրամական միջոցներ չեն հայտնաբերվել, և ի հայտ են եկել սնանկության հատկանիշներ։*

 *Վերոգրյալի հիման վրա և ղեկավարվելով «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով, «Սնանկության մասին» ՀՀ օրենքի 6-րդ հոդվածի 2-րդ մասով,*

***Ո Ր Ո Շ Ե Ց Ի***

 *Կասեցնել 19.10.2018թ.-ին վերսկսված թիվ 03922146 կատարողական վարույթը` 60-օրյա ժամկետով։*

 *Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:*

 *Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում:*

 *Որոշման պատճեն ուղարկել կողմերին։*

 *Որոշումը կարող է բողոքարկվել ՀՀ Վարչական դատարան կամ վերադասության կարգով որոշումը ստանալու օրվանից տասնօրյա ժամկետում։*

 *«Դատական ակտերի հարկադիր կատարման մասին» ՀՀ օրենքի 28-րդ հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։*

 ***Ավագ հարկադիր կատարող՝ Դ. Մատինյան***